Държавен вестник, бр. 118, 2002 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  118
3. длъжностното лице от Министерството на
младежта и спорта, отговарящо за съответната
административна област.
(3) Финансовото подпомагане на спортните
клубове се прекратява и при наличие на едно
или повече обстоятелства по ал. 1, т. 2—5.
Чл. 34. Министърът на младежта и спорта
може да прекрати финансовото подпомагане на
специализирани общински предприятия на
бюджетна издръжка в случай, че не разходват
по предназначение предоставените им средст-
ва или не представят финансов отчет.
Чл. 35. Прекратяването на финансовото под-
помагане по реда на тази наредба се извършва
със заповед на министъра на младежта и спорта.
Раздел IV
Контрол и санкции
Чл. 36. Инспекторатът на Министерството на
младежта и спорта извършва текущ и последващ
контрол върху дейността на организациите, по-
лучили финансови средства от Министерството
на младежта и спорта по реда на тази наредба.
Чл. 37. Спортни организации или специали-
зирани общински предприятия на бюджетна
издръжка, които не разходват по предназначе-
ние предоставените по тази наредба средства,
ги възстановяват в пълен размер ведно със за-
коноустановената лихва.
Чл. 38. При нарушения на изискванията по
тази наредба министърът на младежта и спорта
има право едностранно да прекрати изпълнени-
ето на договора за финансово подпомагане.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. “Спорт с престижни функции” е спорт,
трайно утвърдил се в Република България, с
многократни класирания до VIII място на олим-
пийски игри и световни първенства и до VI място
на европейски първенства.
2. “Спорт със социални функции” е спорт с
нарастваща популярност сред младите хора,
достигнал висока степен на обществено внедря-
ване. Общественото внедряване се измерва чрез
броя на лицата от различни възрастови групи,
участващи в тренировъчния процес, реализаци-
ята на държавния и международен спортен ка-
лендар, с призовите класирания на международ-
ни първенства, както и значимостта му за разви-
тието на физическата активност на хората с ув-
реждания и интегрирането им в обществото.
3. “Специализирано общинско предприятие
на бюджетна издръжка” е такова предприятие,
чиято основна функция е осъществяването на
спортни прояви и/или управление на общинс-
ките спортни обекти и съоръжения на терито-
рията на съответната община.
§ 2. Всички проекти по тази наредба и спи-
съците по чл. 11 се внасят в деловодството на
Министерството на младежта и спорта.
§ 3. Не подлежат на финансово подпомагане
за съответната година спортни клубове с прек-
ратено, отнето или неподновено членство в
спортната федерация, както и спортни клубове,
приети за нови членове през същата година.
§ 4. Не се допуска изплащането на средства
за минал период, през който на спортния клуб
е било прекратено финансовото подпомагане.
§ 5. Съгласно подписаното на 2.Х.1990 г. в
София споразумение балканските първенства
се признават при условие, че броят на участва-
лите балкански страни е най-малко четири, като
за страни—участнички в първенствата, се зачи-
тат само официалните членки на Балканския
комитет—Албания, Босна и Херцеговина, Бъл-
гария, Гърция, Македония, Румъния, Турция и
Югославия.
§ 6. Финансовите средства по реда на тази
наредба се изплащат само чрез банкови прево-
ди в левове.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 7. Наредбата се приема на основание чл. 63,
ал. 1 и 2 и чл. 64 от Закона за физическото въз-
питание и спорта.
§ 8. Тази наредба отменя Наредба № 4 от
2000 г. за условията и реда за предоставяне на
средства от Комитета за младежта, физическо-
то възпитание и спорта за субсидиране на дей-
ности на спортни организации и за подпомага-
не експлоатацията на спортни обекти и съоръ-
жения (ДВ, бр. 53 от 2000 г.).
§ 9. Наредбата влиза в сила от 1.I.2003 г.
§ 10. Министърът на младежта и спорта дава
указания по прилагането на наредбата.
Министър: В. Иванов
71965
НАЦИОНАЛЕН ОСИГУРИТЕЛЕН
ИНСТИТУТ
Инструкция за изменение на Инструкция № 1
от 2002 г. за условията и реда за разходване на
средствата от бюджета на държавното общес-
твено осигуряване, определени като парични
помощи за профилактика и рехабилитация
(ДВ, бр. 13 от 2002 г.).
§ 1. В чл. 19 се правят следните изменения:
1. В ал. 1 думите “31 януари” се заменят с
“31 декември”.
2. В ал. 2 думите “31 март” се заменят с
“1 март”.
§ 2. В § 2 от преходните и заключителните
разпоредби думите “за 2001 г. и за 2002 г.” се
заменят със “за 2002 г. и за 2003 г.”.
Заключителни разпоредби
§ 3. Инструкцията се издава на основание
чл. 17 от Закона за бюджета на държавното об-
ществено осигуряване за 2002 г. (обн., ДВ, бр. 111
от 2001 г.; изм., бр. 10 от 2002 г.).
§ 4. Инструкцията влиза в сила от 1 декемв-
ри 2002 г.
Председател на Надзорния съвет:
Л. Шулева
72633